
Parlamentul  României

Camera  Deputaţilor
Comisia pentru industrii si servicii




                                                             Bucureşti, 16.11.1998

                                                                                                  Nr. 868/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă remitem, în anexă, Raportul asupra dezbaterii şi avizării pe fond a  proiectul de Lege privind aprobarea Ordonanţei Guvernului nr.75/1998 pentru aderarea României la Acordul cu privire la transporturile internaţionale de produse perisabile şi cu privire la mijloacele de transport speciale care trebuie folosite pentru aceste transporturi (A.T.P.), adoptat la Geneva la 1 septembrie 1970.

Acest proiect de lege face parte din categoria legilor ordinare.

         PREŞEDINTE,                                     SECRETAR,    

                          Dan Ioan Popescu                                   Ioan Bivolaru

  Exp.parlam.

Titu Prodan

R A P O R T

asupra proiectului de Lege privind aprobarea Ordonanţei Guvernului nr.75/1998 pentru aderarea României la Acordul cu privire la transporturile

 internaţionale de produse perisabile şi cu privire la mijloacele de transport speciale care trebuie folosite pentru aceste transporturi 

(A.T.P.), adoptat la Geneva la 1 septembrie 1970.

Cu adresa nr.347/29.10.1998 de la Cabinetul Secretarului General, comisia noastră a fost sesizată pentru dezbaterea şi avizarea pe fond a acestui proiect de lege, în conformitate cu art.86 din Regulamentul Camerei Deputaţilor, însoţit fiind de avizul favorabil al Consiliului Legislativ, cu observaţii şi propuneri.

Proiectul de lege remis comisiei este adoptat de Senat la data de 26.10.1998.

Potrivit art.61 din Regulamentul Camerei Deputaţilor am solicitat şi am primit avize favorabile, fără modificări, de la Comisia pentru politică externă şi de la Comisia juridică, de disciplină şi imunităţi, sesizate pentru aceasta.

Întrunită în şedinţa din 11.11.1998, în prezenţa iniţiatorului, comisia a examinat proiectul de lege supus dezbaterii şi având în vedere avizele aferente acestuia, a putut constata următoarele:

1. Proiectul de lege examinat face parte din categoria legilor ordinare şi nu contravine prevederilor constituţionale.

2. Observaţiile şi propunerile din avizul Consiliului Legislativ au fost preluate integral în textul adoptat de Senat.

3. Acest Acord (ATP) este impus de necesitatea creşterii importurilor şi exporturilor de produse alimentare şi de garantarea asigurării calităţii acestora pe durata transportului în Comunitatea Europeană.

4. Aderarea la acest Acord (ATP) contribuie la armonizarea legislaţiei româneşti în domeniu, cu legislaţia Uniunii Europene, România fiind stat membru al Comisiei Economice pentru Europa a O.N.U.

In acest context, comisia a hotărât să acorde aviz favorabil proiectului de lege dezbătut, şi-l propune spre aprobare Camerei Deputaţilor în forma adoptată de Senat cu următoarea recomandare:

- pentru eliminarea unor inadvertenţe faţă de textul autentic al Acordului semnat de părţi în limba engleză, în limba franceză şi în limba rusă, iniţiatorul să revadă textul examinat, tradus în limba română înaintea republicării Acordului în Monitorul Oficial.

        PREŞEDINTE,                                     SECRETAR,    

                          Dan Ioan Popescu                                  Ioan Bivolaru

  Exp.parlam.

Titu Prodan 

